sagorsarker/bangla-wikipedia huggingface dataset:
ওয়ান্ডারার্স স্টেডিয়াম

ইম্পেরিয়াল ওয়ান্ডারার্স স্টেডিয়াম দক্ষিণ আফ্রিকার গুটেং প্রদেশের জোহানেসবার্গের ইলোভোতে অবস্থিত স্যান্ডটনের ঠিক দক্ষিণে অবস্থিত একটি স্টেডিয়াম। টেস্ট, ওয়ান ডে এবং প্রথম শ্রেণীর ক্রিকেট ম্যাচ এখানে অনুষ্ঠিত হয়। এটি এখন হাইভেল্ড লায়ন্সের নিজেদের ঘরের মাঠ হিসেবে ব্যবহার করা হয়।
স্টেডিয়ামটিতে ৩৪,০০০ দর্শক আসন ক্ষমতা আছে। পুরনো ওয়ান্ডারার্স স্টেডিয়ামটি ১৯৫৬ সালে নির্মিত হয়। ১৯৯১ সালে দক্ষিণ আফ্রিকার আন্তর্জাতিক ক্রিকেটে পুনরায় প্রবেশের পর এটি সম্পূর্ণরূপে সংস্কার করা হয়। ১৯৯৬ সালে, পাঁচটি নতুন ৬৫ মিটার উঁচু (২১৩ ফুট) ফ্লাডলাইট স্থাপন করা হয়। আগে থেকে চারটি ৩০ মিটার উঁচু (৯৮ ফুট) মাস্তুল দিবা-রাত্রির সীমিত ওভারের ক্রিকেট ম্যাচে সক্ষম।
২০০৪ সালের ১ অক্টোবর, ওয়ান্ডার্স ক্লাবহাউস আগুনে ধ্বংস হয়ে যায়। এই পর্যায়ে এটি লিবার্টি লাইফ ওয়ান্ডারার্স হিসাবে পরিচিত ছিল, তবে ২০০৮/০৯ মৌসুম থেকে মাঠের পৃষ্ঠপোষকতা গ্রহণ করেছিল। এইভাবে বিডভেস্ট গ্রুপটি এটি ২০১৯ সালের সেপ্টেম্বর মাসের পর বিডভেস্ট ওয়ান্ডারার্স স্টেডিয়াম নামে পরিচিত হয়ে ওঠে।
৪ অক্টোবর, ২০১৯ তারিখে ওয়ান্ডারার্স স্টেডিয়াম ইম্পেরিয়াল লজিস্টিকসের সাথে একটি নতুন নামকরণ অধিকার চুক্তির ঘোষণা করে। স্টেডিয়াম এখন ইম্পেরিয়াল ওয়ান্ডারার্স স্টেডিয়াম হিসাবে পরিচিত।
স্টেডিয়ামটি এছাড়াও ২০০৯ ইন্ডিয়ান প্রিমিয়ার লিগের দ্বিতীয় সেমিফাইনাল এবং ফাইনাল আয়োজন করে। ফাইনালে ডেকান চার্জার্স রয়্যাল চ্যালেঞ্জার্স ব্যাঙ্গালোরকে পরাজিত করে শিরোপা দখল করে।
এছাড়াও ওয়ান্ডারার্স স্টেডিয়ামে ১৯৮০ সালের এপ্রিল মাসে দক্ষিণ আফ্রিকা এবং দক্ষিণ আমেরিকান জাগুয়ার মধ্যে একটি রাগবি ইউনিয়নের ম্যাচ আয়োজন করা হয়। 
একবিংশ শতাব্দীর সবচেয়ে ঐতিহাসিকভাবে গুরুত্বপূর্ণ ক্রিকেট মাঠগুলির মধ্যে অন্যতম। এ মাঠে ওয়ানডে এবং টি-টোয়েন্টির ইতিহাসের কয়েকটি গুরুত্বপূর্ণ ম্যাচ আয়োজন করা হয়েছে।
২০০৩ ক্রিকেট বিশ্বকাপের ফাইনাল ম্যাচ ওয়ান্ডারার্স স্টেডিয়ামে অনুষ্ঠিত হয়েছিল। এই স্টেডিয়ামটি দক্ষিণ আফ্রিকা এবং অস্ট্রেলিয়ার মধ্যে খেলা সর্বকালের অন্যতম সেরা ওয়ানডে ম্যাচও অনুষ্ঠিত হয়েছিল, যেখানে দক্ষিণ আফ্রিকা বিশ্ব রেকর্ড ৪৩৪ রান তাড়া করে ম্যাচ জিতেছিল।
১৮ জানুয়ারি, ২০১৫ তারিখে ওয়ান্ডারার্স স্টেডিয়ামে দক্ষিণ আফ্রিকার এবি ডি ভিলিয়ার্স দ্রুততম ওয়ানডে অর্ধ-শতকের জন্য ১৯ বছরের পুরনো রেকর্ড ভেঙ্গে ফেলেন। ওয়েস্ট ইন্ডিজের বিপক্ষে মাত্র ১৬ বলে অর্ধ-শতক তুলে নেয়ার মাধ্যমে শ্রীলঙ্কার জয়সুরিয়াকে পেছনে ফেলে দেন। একই ম্যাচে, মাত্র ৩১ বলে সেঞ্চুরি তুলে নেয়ার মাধ্যমে কোরি অ্যান্ডারসনের দ্রুততম ওয়ানডে সেঞ্চুরির রেকর্ডটিও ভেঙে দিয়েছেন। অবশেষে তিনি ৩৩৮.৬৩ এর স্ট্রাইক রেটে ৪৪ বলে ১৪৯ রান করেছিলেন।
২১ ফেব্রুয়ারি ২০১৬ সালে, এ বি ডি ভিলিয়ার্স ইংল্যান্ডের বিপক্ষে টি-টোয়েন্টিতে দক্ষিণ আফ্রিকার হয়ে দ্রুততম অর্ধ-শতক (২১ বল) করেছিলেন।
তমলুক সদর মহকুমা

তমলুক মহকুমা ভারতের পূর্ব দিকে অবস্থিত পশ্চিমবঙ্গ রাজ্যের মেদিনীপুর বিভাগের অন্তর্গত পূর্ব মেদিনীপুর জেলার একটি মহকুমা৷
পূর্ব মেদিনীপুর জেলা প্রশাসনিকভাবে চারটি মহকুমা নিয়ে গঠিত, এগুলি হলো:
২০০১ খ্রিস্টাব্দে তমলুক মহকুমার নগরীয় জনসংখ্যা মোট জনসংখ্যার ৫.৯২ শতাংশ৷
তমলুক মহকুমাতে রয়েছে ছয়টি পুলিশ স্টেশন, সাতটি সমষ্টি উন্নয়ন ব্লক, সাতটি পঞ্চায়েত সমিতির, বিরাশিটি গ্রাম পঞ্চায়েত, আটশ বাহান্নটি মৌজা, আটশ পাঁচটি (ও একটি আংশিক) জনবসতিপূর্ণ গ্রাম, দুটি পুরসভা এবং এগারোটি জনগণনা নগর৷ পুরসভা দুটি হলো: তমলুক এবং পাঁশকুড়া এবং জনগণনা নগরগুলি হলো: অনন্তপুর, দক্ষিণ বাগুয়ান, কাকদিহি, শান্তিপুর, কোলাঘাট, আমলহারা, মিহিটিকরী, খরিশা, গড়সাফাত, কোটবাড় এবং এড়াশাল৷ মহকুমার সদর রয়েছে তমলুকে৷
তমলুক মহকুমা ১,০৮৪ বর্গ কিলোমিটার অঞ্চল জুড়ে বিস্তৃত, ২০১১ খ্রিস্টাব্দের জনগণনা অনুযায়ী এর জনসংখ্যা ছিল ১৭,৯১,৬৯৫ জন৷ এর জনঘনত্ব প্রতি বর্গঅকিলোমিটারে ১,৬৫২ জন৷ পূর্ব মেদিনীপুর জেলার ৩৫.১৬ শতাংশ লোক এই মহকুমায় বসবাস করেন৷
তমলুক বিভাগের পুলিশ স্টেশন ভিত্তিক অধিক্ষেত্র নিম্নরূপ:
তমলুক মহকুমার অন্তর্গত সমষ্টি উন্নয়ন ব্লকগুলি নিম্নরূপ: 
তমলুক মহকুমার ৭টি ব্লকে রয়েছে ৮২টি গ্রাম পঞ্চায়েত৷ এগুলি নিম্নরূপ:
২০১১ খ্রিস্টাব্দের পরিসংখ্যান অনুযায়ী ৮৭.৬৬ শতাংশ সাক্ষরতার হার হওয়ার সাথে সাথে এই পরিপ্রেক্ষিতে পূর্ব মেদিনীপুর জেলা পশ্চিমবঙ্গে প্রথম স্থান অধিকার করে৷ জেলার মধ্যে তমলুক মহকুমার সাক্ষরতার হার ৮৫.৯৮ শতাংশ৷ মহকুমার প্রতিটি ব্লক ও শহরেই সাক্ষরতার হার ৮০ শতাংশের অধিক৷
২০১৩-১৪ শিক্ষাবর্ষ অনুযায়ী পূর্ব মেদিনীপুর জেলার শিক্ষার হাল নিম্নরূপ,
তমলুক মহকুমার পরিচিত কিছু শিক্ষা প্রতিষ্ঠান হলো:
তমলুক সদর মহকুমার লোকসভা ও বিধানসভা কেন্দ্রগুলি নিম্নরূপ:
এ বি এম আবদুর রহিম

এ বি এম আবদুর রহিম (১৯৩৬-১৯৭১) বাংলাদেশী শহীদ বুদ্ধিজীবী। পেশাগত জীবনে তিনি শ্রম আইন বিষয়ক পরামর্শক, পাকিস্তান লেবার ফেডারেশনের সাধারণ সম্পাদক ও উজালা ম্যাচ ফ্যাক্টরি ব্যবস্থাপক ছিলেন। ১৯৭১ সালের ৫ই মে পাকিস্তানি বাহিনী কর্তৃক অপহৃত হন।
আবদুর রহিমের জন্ম ১৯৩৬ সালের ২ জানুয়ারি ব্রাহ্মণবাড়িয়া জেলা বাসুদেব ইউনিয়নের ঘাটিয়ারা গ্রামে।
এবি এম আবদুর রহিম তৎকালীন শ্রম আইন বিষয়ক পরামর্শক ছিলেন এবং পাকিস্তান লেবার ফেডারেশনের সাধারণ সম্পাদকের দায়িত্ব পালন করেছেন ও উজালা ম্যাচ ফেক্টরি ব্যবস্থাপক হিসেবে কর্মরত ছিলেন।
আবদুর রহিম ঢাকায় শ্রমিকদের নিয়ে গোপনে বৈঠক করে মুক্তিযুদ্ধের জন্য তাঁদের সংগঠিত করতেন। প্রশিক্ষণের জন্য গোপনে ভারতে পাঠানোর কাজ করতেন। নিজেও প্রস্তুতি নিচ্ছিলেন ভারতে যাওয়ার। তার আগেই ৫ মে পাকিস্তানি সেনারা তাকে তাঁর কর্মস্থল (উজালা ম্যাচ ফ্যাক্টরি) থেকে তুলে নিয়ে যায়।
"এবিএম আবদুর রহিম" প্রশিক্ষণের জন্য গোপনে ভারতে লোক পাঠানোর কাজ করতেন। তিনি নিজেও প্রস্তুতি নিচ্ছিলেন ভারতে যাওয়ার। তার পূর্বেই ৫ মে পাকিস্তানি সেনারা তাঁকে তাঁর কর্মস্থল (উজালা ম্যাচ ফ্যাক্টরি) থেকে তুলে নিয়ে যায়, এরপর হতে তিনি নিখোজ।
এহদে ওয়াফা

এহদে ওয়াফা ( 'বিশ্বস্ততার অঙ্গীকার') হাম টিভিতে প্রচারিত এমডি প্রোডাকশনের আওতায় আন্তঃবাহিনী জনসংযোগ (আইএসপিআর) এবং মোমিনা দুরাইদ কর্তৃক নির্মিত একটি পাকিস্তানি টেলিভিশন ধারাবাহিক নাটক। এতে চারজন স্কুল বন্ধু্র ভিন্নভিন্ন আশা, লক্ষ্য এবং আকাঙ্ক্ষা এবং তাদের বন্ধুত্ব ও ক্যারিয়ারে কষ্ট, চ্যালেঞ্জ এবং বিশ্বাসঘাতকতার মুখোমুখি হওয়ার সাথে সাথে কীভাবে তাদের জীবন পরিবর্তিত হয় তা দেখানো হয়েছে। ধারাবাহিক নাটকটিতে প্রধান চরিত্রে অভিনয় করেছেন আহাদ রাজা মীর, আলিজেহ শাহ, ওসমান খালিদ বাট, আহমেদ আলী আকবর, জারা নূর আব্বাস এবং ওয়াহাজ আলী।
গুগল ট্রেন্ডস- এর বছর শেষের রিপোর্ট নিশ্চিত করে যে পাকিস্তানে গুগলের 'চলচ্চিত্র ও টিভি' বিভাগের মধ্যে নাটকটি সর্বাধিক অনুসন্ধানের মধ্যে তৃতীয় স্থানে ছিলো।
এটি বর্তমানে একই শিরোনাম অনুসারে হাম পশতু ১ চ্যানেলে পশতু ভাষায় প্রচারিত হচ্ছে।
নাটকটি পাকিস্তান ইউকে এবং ভারতে খুবই প্রসিদ্ধি এবং বাণিজ্যিক সাফল্য লাভ করে।
গল্পটি চারজন উচ্চ-উত্সাহী বন্ধুর কাহিনী যারা তাদের জীবনে্র কষ্টগুলি কাটিয়ে উঠতে একে অন্যকে সাহায্য করে, সমর্থন করে এবং একে অপরের সঙ্গ উপভোগ করে।
চার বন্ধু, সাদ, শাহজাইন, শরিক ও শেহরিয়ার নিজেদের এসএসজি (বিশেষ 'এস' গ্যাং বলে ডাকে কারণ তাদের সবার নাম 'এস' অক্ষর দিয়ে শুরু হয়)। তারা সকলেই মারির লরেন্স কলেজে পড়াশোনা করে। সাদের পরিবারে আছে তার বাবা ব্রিগেডিয়ার (পরে মেজর জেনারেল) ফরাজ ইনাম যিনি সেনাবাহিনীতে কর্মরত আছেন, তাঁর মা ও বোন রহমিন, একজন উচ্চাকাঙ্ক্ষী চিত্রশিল্পী। শাহজাইন গ্রামের একটি সমৃদ্ধ পরিবার থেকে এসেছে এবং সে তার দাদা মালিক আল্লাহায়ারের খুবই পছন্দের পাত্র। শরিকের পরিবারে তার বোন গজালা এবং তার বিধবা মা রয়েছে। শেহেরিয়ার বাবা একজন ব্যান্ডমাস্টার। তারা চারবন্ধু প্রায়শই রাতে কলেজ হোস্টেল থেকে পালাতো এবং একসাথে শহরে ঘুরে বেড়াতো। একবার তাদের হোস্টেল ওয়ার্ডেন, ফেরদৌস বেগের হাতে ধরা পড়ে।
অন্যদিকে রয়েছে দুয়া ও রানি। রানী প্রাণবন্ত মেয়ে, গ্রামের ধনী পরিবারের মেয়ে। তিন বছর ধরে এখনও সে ইন্টারমিডিয়েট পরীক্ষা পাস করতে পারেনি। দুয়া রাওয়ালপিন্ডির মেয়ে যে মারিতে তার চাচার বাসায় বেড়াতে আসে। তার চাচাতো ভাই রাহিল দুয়ার প্রতি দুর্বল এবং তাকে বিয়ে করতে চায়।
ধারাবাহিক নাটকটির বিরুদ্ধে লাহোর হাইকোর্টে একটি আবেদন করা হয়েছিল। আবেদনকারীর আর্জি: নাটকটিতে রাজনীতিবিদ ও মিডিয়া কর্মীদের নেতিবাচক চিত্র দেখানো হচ্ছে। যার পরে বিচারপতি শহীদ ওয়াহেদ আবেদনটি অগ্রহণযোগ্য ঘোষণা করে এবং তা প্রত্যাখ্যান করার সিদ্ধান্ত নেন। তিনি মন্তব্য করেন যে আবেদনকারীদের প্রথমে পেমরায় আবেদন করা উচিত এবং শুনানি না হলে তারা আদালতে যেতে পারেন।
নাটকের "দিল কা দিল সে হুয়া হাই এহদে ওয়াফা" শিরোনামের গানটি পরিবেশন করেছিলেন আলী জাফর, সাহির আলী বগা, অসীম আজহার ও আইমা বেগ। গানের কথা লিখেছেন ইমরান রাজা। পরে রাহাত ফতেহ আলী খানের গাওয়া আরেকটি সাউন্ডট্র্যাক "সব এহাদ-ই-ওফা কে নাম কিয়া" ২০২০ সালের ৭ ফেব্রুয়ারি প্রকাশিত হয়। "সাব এহদে ওয়াফা কে নাম কিয়ার" গানের কথাও লিখেছেন ইমরান রাজা।
"এহদ-এ-ওয়াফা" প্রথম ২২ সেপ্টেম্বর ২০১৯ এ প্রিমিয়ার হয়েছিল। এহদে ওয়াফা প্রতি রবিবার পাকিস্তান সময় রাত আটটায় প্রচারিত হতো। এটি একই সময় এবং প্রিমিয়ারের তারিখ সহ যুক্তরাজ্যের হাম ইউরোপ মার্কিন যুক্তরাষ্ট্রে হাম টিভি এবং সংযুক্ত আরব আমিরাতের হাম টিভি মেনায় প্রচারিত হয়। সমস্ত আন্তর্জাতিক সম্প্রচার তাদের মানক সময় অনুযায়ী সিরিজটি প্রচার করেছিল।
একই সময় একই সময়ে এটি রাষ্ট্রীয় চ্যানেল পিটিভি হোমতে প্রচারিত হয়েছিল। নাটকটি পশতুতে ডাবিং করা হয় এবং হুম পশত ১ চ্যানেলে একই শিরোনামে সম্প্রচারিত হয়।
রুক্ষ অবতরণ

রুক্ষ অবতরণ বলতে যখন কোনও বিমান (আকাশযান বা উড়োযান) কিংবা কোনও মহাকাশযান স্বাভাবিক অবতরণের তুলনায় বেশি উল্লম্ব গতিবেগ ও বলের সাথে ভূমিতে আঘাত করে, সেই ব্যাপারটিকে বোঝায়।
অবতরণ কোনও বিমান বা মহাকাশযানের উড্ডয়নের শেষ ধাপ, যখন সেটি ভূপৃষ্ঠে (বা গ্রহপৃষ্ঠে) নেমে আসে। পৃথিবীতে বিমানের ক্ষেত্রে গড় উল্লম্ব গতিবেগ সেকেন্ডে প্রায় ২ মিটার হয়ে থাকে। এর চেয়ে বেশি উল্লম্ব গতিবেগে অবতরণ করলে সেটিকে বিমান চালনাকারী কর্মীদের "রুক্ষ" হিসেবে শ্রেণীকরণ করা উচিত। তবে রুক্ষ অবতরণ করতে হবে কি না, সে ব্যাপারে বিমানচালক কর্মীবৃন্দের সুবিবেচনাই সবচেয়ে বেশি নির্ভরযোগ্য, কেননা পরিমাপকৃত ত্বরণের উপর ভিত্তি করে এটি নির্ণয় করা কঠিন এবং এটি করার উপদেশ দেওয়া হয় না। এর কারণ প্রকৃত উল্লম্ব ত্বরণ কখনও পরিমাপ করা হয় না।
রুক্ষ অবতরণ বিভিন্ন কারণে ঘটতে পারে, যেমন প্রতিকূল আবহাওয়া, যান্ত্রিক গোলযোগ, অতিরিক্ত ভারী বিমান, বিমানচালকের সিদ্ধান্ত কিংবা ত্রুটি, ইত্যাদি। "রুক্ষ অবতরণ" কথাটি ব্যবহার করলে পরোক্ষভাবে এটা নির্দেশ করা হয় যে বিমানচালক এখনও সম্পূর্ণ বা আংশিকভাবে বিমানের নিয়ন্ত্রণে আছেন; এর বিপরীতে নিয়ন্ত্রণহীনভাবে ভূপৃষ্ঠে বিমানের পতন হলে সেটিকে "বিমান বিধ্বস্ত হওয়া" বলে, যা এক ধরনের দুর্ঘটনা। রুক্ষ অবতরণের পরিণাম বিচিত্র হতে পারে, যেমন যাত্রীদের হালকা অস্বস্তি, বিমানের ক্ষতি, কাঠামোগত বৈকল্য, আঘাত, এমনকি মৃত্যুও হতে পারে। যখন কোনও বিমান রুক্ষ অবতরণ করে, তখন পরবর্তী উড্ডয়নের আগে অবশ্যই সেটির সমস্ত ক্ষতি সতর্কতার সাথে পরিদর্শন করে নেওয়া আবশ্যক।
যদি ঠিকমত বা সাবধানতার সাথে সম্পাদন না করা হয়, তাহলে রুক্ষ অবতরণ একটি বিমানের ব্যাপক ক্ষতি করতে পারে। যখন কোনও বিমানের অন্তিম নিকটাগমন (Final approach) অস্থিতিশীল হয়, তখন বিমানচালনাকারী কর্মীদের অবতরণ বাতিল করে ঘুরে আসা উচিত।
হেলিকপ্টার জাতীয় বিমানের ক্ষেত্রে যান্ত্রিক ক্ষতি বা ইঞ্জিনের ক্ষতি হলেও ঘূর্ণক পাখাগুলি (রোটর) অটুট থাকলে এবং মুক্তভাবে ঘুরতে পারলে রুক্ষ অবতরণ সম্ভব হতে পারে। স্বতঃঘূর্ণন প্রক্রিয়াতে ঘূর্ণক পাখাগুলির উপরের বায়ুপ্রবাহ সেগুলি ঘুরন্ত অবস্থায় রাখে এবং কিছু উত্তোলক বল প্রদান করে, ফলে অবতরণের সময় হেলিকপ্টার চালক সীমিত আকারে নিয়ন্ত্রণ রাখতে পারেন। তবে ইঞ্জিনের শক্তিহীন এই রকমের অবতরণ সঠিকভাবে ও নিরাপদে সম্পাদন করতে হলে চালকের প্রচুর দক্ষতা ও অভিজ্ঞতার প্রয়োজন হয়।
একটি মহাকাশযানের রুক্ষ অবতরণ হলে সাধারণত সেটি ধ্বংস হয়ে যায়। এটি ইচ্ছাকৃতভাবে বা অনিচ্ছাকৃতভাবে ঘটতে পারে। যখন পরিকল্পিতভাবে উচ্চ গতিবেগে গ্রহপৃষ্ঠে মহাকাশযানটির অভিঘাত সম্পাদন করা হয় (যার উদ্দেশ্য অভিঘাতের পরিণাম গবেষণা করা), তখন সেই মহাকাশযানটিকে অভিঘাতক (Impactor) বলে।
আল জামিয়াতুল ইসলামিয়া দারুল উলুম বরুড়া

আল জামিয়াতুল ইসলামিয়া দারুল উলুম বরুড়া সংক্ষেপে বরুড়া দারুল উলুম মাদ্রাসা কুমিল্লা জেলায় অবস্থিত একটি কওমি মাদ্রাসা। এই মাদ্রাসাটি স্থানীয়ভাবে বরুড়া পুরাতন মাদ্রাসা নামেও পরিচিত। মাদ্রাসাটি কুমিল্লা জেলার বরুড়া উপজেলা উপশহরে অবস্থিত। বাংলাদেশের অন্যতম বৃহৎ ও প্রাচীন এ শিক্ষাপ্রতিষ্ঠানটি ১৯০৯ সালে (১৩২৭ হিজরি) প্রতিষ্ঠিত হয়। এই শিক্ষা প্রতিষ্ঠানটি দারুল উলুম দেওবন্দের পাঠ্যসূচী দ্বারা শিক্ষাক্রম প্রবর্তন করে। এই প্রতিষ্ঠানটি ভারতীয় উপমহাদেশে ইসলাম শিক্ষার প্রসারে গুরুত্বপূর্ণ ভূমিকা রেখে চলছে।
মাদ্রাসাটি উজানীর পীর মাওলানা ক্বারী ইব্রাহিম (কুতুব রশিদ আহমদ গাংগুহীর খলিফা) এর নির্দেশে তারই খলিফা মাওলানা আফতাবুদ্দিন ১৯০৯ সালে তথা ১৩২৭ হিজরীতে প্রতিষ্ঠা করে। মাদরাসা ১৯০৯ সালে একটি অস্থায়ী ঠিকানায় (বর্তমান কাচা বাজার) প্রতিষ্ঠাতা লাভ করে। পরবর্তীতে এই শিক্ষা প্রতিষ্ঠানটি বর্তমান ঠিকানা বড়ুরা উপজেলা শহরে স্থানান্তরিত হয়। এই প্রতিষ্ঠানটি এ অঞ্চল ইসলামী শিক্ষা ও ইসলামী শিক্ষাবিপ্লবের সূত্রপাত ঘটায়।
১৮৬৬ সালে ইংরেজ সংস্কৃতির বিপক্ষে ইসলাম ধর্মীয় শিক্ষা ও সংস্কৃতি সংরক্ষণে ঐতিহ্যবাহী ইসলামী প্রতিষ্ঠান দারুল উলুম দেওবন্দ প্রতিষ্ঠিত হয়। এই একই লক্ষ্যে আল-জামিয়াতুল ইসলামিয়া দারুল উলূম বরুড়া মাদরাসা স্থাপন করা হয়।বর্তমানে মাদ্রাসাটি তে প্রায় ৩৫০০ ছাত্র শিক্ষারত অবস্থায় রয়েছে!!
বর্তমানে শিক্ষক ও স্টাফ সংখ্যা প্রায় ১৩৫ জন 
মাদ্রাসাটি বাংলাদেশের প্রধান পাঁচটি বৃহত্তম মাদ্রাসার মধ্যে অন্যতম। মাদ্রাসাটি অত্র এলাকার ছোট ছোট ইসলামিক বিদ্যালয় ও মাদ্রাসা নিয়ন্ত্রণ করে থাকে।
মীর জুমলার আসাম অভিযান

মীর জুমলা ১৬৬২ সালের জানুয়ারি মাসে আহোম রাজ্য আক্রমণ করেন এবং ১৬৬৩ সালের জানুয়ারি-ফেব্রুয়ারি মাসে এটি ত্যাগ করেন। তিনি বর্ষা শুরুর আগে আহোম রাজধানী গড়গাঁও দখল করতে সক্ষম হন, কিন্তু তিনি এবং তার সেনাবাহিনী সেই সময়ের মধ্যে মূলত গড়গাঁও ও মধুপুরে সীমাবদ্ধ ছিল। মীর জুমলার রাজধানী দখলের সময় অহোম রাজা সুতমলাকে দল নিয়ে নামরুপে লুকিয়ে থাকতে হয়। ১৬৬৩ সালের জানুয়ারি মাসে ঘিলাহারিঘাট চুক্তির পর উচ্চ পদস্থ আহোম কমান্ডার বাদুলি ফুকানের দলত্যাগের ফলে আহোম রাজা উপনদীর মর্যাদা গ্রহণ করেন। মীর জুমলা তার রাজধানী ঢাকায় পৌঁছানোর আগেই মারা যান।
১৬৫৮ সালে শাহজাহান অসুস্থ হয়ে পড়ার পর কোচ বিহারের শাসক প্রাণ নারায়ণ মুঘল প্রভাব ত্যাগ করেন এবং পূর্ব দিকে আক্রমণ শুরু করেন তৎকালীন কোচ হাজো তে অঞ্চল পুনরুদ্ধারের জন্য। নারায়ণ কামরূপ ও হাজোর ফৌজদার আক্রমণ করেন, যারা গুয়াহাটিতে ফিরে আসেন। এই বিভ্রান্তি অহোম গুয়াহাটির মুঘলদের বিরুদ্ধে এবং প্রাণ নারায়ণ উভয়ের বিরুদ্ধে অভিযান করতে সক্ষম হয়, এবং অহোম রাজ্য সংকোশ নদী পর্যন্ত এই অঞ্চলের নিয়ন্ত্রণ গ্রহণ করে। মুঘল উত্তরাধিকার যুদ্ধের সময় আওরঙ্গজেবের সেনাপতি মীর জুমলা দ্বিতীয় মুঘল সিংহাসনের প্রতিদ্বন্দ্বী দাবিদার সুজাকে অনুসরণ করেন, যিনি আরাকানে পালিয়ে যান। মীর জুমলাকে বাংলার গভর্নর করা হয় এবং তিনি কামরূপের তৎকালীন মুঘল অঞ্চল পুনরুদ্ধারের জন্য রশিদ খানকে পাঠান। আহোমরা মুঘলদের বিরুদ্ধে প্রস্তুতি হিসেবে মানস নদীতে জোগিঘোপাকে মজবুত করে। ইতোমধ্যে মীর জুমলা কোচ বিহার (প্রাণ নারায়ণ ভুটানে পালিয়ে যাওয়ার পর) দখল করে নেন এবং ৪ জানুয়ারি, ১৬৬২ তারিখে আহোমসের বিরুদ্ধে যাত্রা শুরু করেন। মানসের আহোম দুর্গ সহজেই অতিক্রম করা হয়।
মীর জুমলা তার সেনাবাহিনীকে দুই ভাগে বিভক্ত করেন এবং পূর্ব দিকে অগ্রসর হন, উত্তর তীর বরাবর দল এবং অন্যটি ব্রহ্মপুত্র নদীর দক্ষিণ তীর বরাবর। ফেব্রুয়ারি ৪, ১৬৬২ সালে, মীর জুমলা গুয়াহাটি দখল করেন। আহোমরা যথাক্রমে উত্তর ও দক্ষিণ তীরে সামধারা (বোরগোহাইনের অধীনে) এবং সিমালুগ্রা (ভিতারুয়াল গোহাইনের অধীনে) অবস্থান নেয়। মীর জুমলা এখন তার পুরো সেনাবাহিনীকে দক্ষিণে স্থানান্তর করেন এবং মাসের শেষে সিমালুগড়ে পৌঁছান এবং কিছু প্রচেষ্টায় তা অতিক্রম করেন। এই আক্রমণ সামধারা দুর্গকে এতটাই হতাশ করে যে এটি তাড়াহুড়ো করে পরিত্যক্ত হয় এবং বোরগোহাইন একটি পোড়া মাটির পশ্চাদপসরণ গ্রহণ করে। কালিয়াবরে রাতভর নৌযুদ্ধের পর আহোমরা আবার পিছিয়ে পড়ল। মীর জুমলা এরপর সালাগ্রা পৌঁছান, যা পরিত্যক্ত হয়।
মীর জুমলার দখলে পড়ে যাওয়া গড়গাঁওয়ের কিছু সম্পদ রেখে সুতমলার ফ্লাইট নেওয়া ছাড়া আর কোন উপায় ছিল না। মীর জুমলা ১৬৬২ সালের ১৭ মার্চ রাজধানীতে প্রবেশ করেন।
ইরানি আজারবাইজান

আজারবাইজান (, "Āzarbāijān" ; , "Āzerbāyjān" ), যা ইরানি আজারবাইজান নামেও পরিচিত, হল ইরানের উত্তর-পশ্চিমে অবস্থিত একটি ঐতিহাসিক অঞ্চল। এর সীমান্ত রয়েছে ইরাক, তুরস্ক, নাখচিভান স্বায়ত্তশাসিত প্রজাতন্ত্র, আর্মেনিয়া এবং আজারবাইজান প্রজাতন্ত্রের সাথে। ইরানের তিনটি প্রদেশ এই অঞ্চলটির অন্তর্গত: পূর্ব আজারবাইজান প্রদেশ, পশ্চিম আজারবাইজান প্রদেশ ও আর্দাবিল প্রদেশ। অনেকে জান্‌জন প্রদেশকেও ইরানি আজারবাইজানের অন্তর্ভুক্ত গণ্য করেন, কেউ ভৌগোলিক অর্থে, কেউ বা শুধু সাংস্কৃতিক অর্থে (অঞ্চলটির সংখ্যাগরিষ্ঠ আজেরি তুর্কি জনসংখ্যার কারণে)। অঞ্চলটি মূলত ইরানি আজেরিদের দ্বারা অধ্যুষিত, এর পাশাপাশি সংখ্যালঘু কুর্দি, আর্মেনীয়, তাত, তালিশ, অশূরীয় ও পারসিকদের বসবাস রয়েছে।
মাদ্রাজ উচ্চ আদালত

মাদ্রাজ হাইকোর্ট কলকাতার কলকাতা হাইকোর্টের পরে ভারতের দ্বিতীয় প্রাচীন উচ্চ আদালত। এটি তামিলনাড়ুর চেন্নাইতে অবস্থিত। আদালতটি ১৮৬২ সালের ২৬ শে জুন রানী ভিক্টোরিয়ার দ্বারা প্রেরিত চিঠির অনুমোদনে ভারতের তিনটি প্রেসিডেন্সি টাউন মাদ্রাজ, বোম্বাই ও কলকাতায় প্রতিষ্ঠিত তিনটি উচ্চ আদালতের মধ্যে একটি।
টলেমীয় রাজ্য

টলেমীয় রাজ্য (; কোইনে গ্রিক: Πτολεμαϊκὴ βασιλεία, Ptolemaïkḕ basileía) ছিল মিশরের একটি প্রাচীন হেলেনীয় রাজ্য। খ্রিস্টপূর্ব ৩০৫ অব্দে মহামতি আলেকজান্ডারের সঙ্গী প্রথম টলেমি সোটার এই রাজ্যটি প্রতিষ্ঠা করেন এবং খ্রিস্টপূর্ব ৩০ অব্দে ক্লিওপেট্রার মৃত্যু পর্যন্ত এই রাজ্যটির অস্তিত্ব বজায় ছিল। প্রায় তিন শতাব্দীকাল রাজত্বকারী টলেমীয় রাজবংশ ছিল দীর্ঘতম ও সর্বশেষ প্রাচীন রাজবংশ।
খ্রিস্টপূর্ব ৩৩২ অব্দে মহামতি আলেকজান্ডার আখেমেনিদ সাম্রাজ্যের বিরুদ্ধে সামরিক অভিযান চালিয়ে পারস্য-নিয়ন্ত্রিত মিশর জয় করে নেন। খ্রিস্টপূর্ব ৩২৩ অব্দে আলেকজান্ডারের মৃত্যুর পর কে তার "ডায়াডকি" অর্থাৎ ঘনিষ্ঠতম বন্ধু ও সঙ্গী ছিলেন সেই দাবির প্রেক্ষিতে আলেকজান্ডারের সাম্রাজ্য দ্রুত ভেঙে পড়ে। ম্যাসিডনীয় গ্রিক টলেমি ছিলেন আলেকজান্ডারের সবচেয়ে বিশ্বাস্ত সেনানায়কদের অন্যতম। তিনি তাঁর প্রতিদ্বন্দীদের থেকে মিশরের অধিকার আদায় করে নেন এবং নিজেকে ফ্যারাও বলে ঘোষণা করেন। আলেকজান্ডার প্রতিষ্ঠিত গ্রিক "পোলিস" আলেকজান্দ্রিয়া পরবর্তী বেশ কয়েক শতাব্দীর জন্য রাজধানী শহর ও গ্রিক সংস্কৃতি, বিদ্যাচর্চা ও বাণিজ্যের একটি প্রধান কেন্দ্রে পরিণত হয়। একটি প্রতিদ্বন্দ্বী হেলেনীয় রাজ্য সেলুসিড সাম্রাজ্যের বিরুদ্ধে যুদ্ধের পর টলেমীয় রাজ্যের বিস্তার পূর্ব লুবিয়া থেকে সিনাই ও উত্তর নুবিয়া পর্যন্ত প্রসারিত হয়।
নিজেদের শাসনকে বৈধকরণ ও স্থানীয় মিশরীয়দের স্বীকৃতি আদায়ের জন্য টলেমীয়রা ফ্যারাও উপাধি গ্রহণ করেন এবং সাধারণ স্মারকগুলিতে মিশরীয় শৈলী ও পোষাকে নিজেদের চিত্রিত করেন। এছাড়া রাজারা তাদের হেলেনীয় চরিত্র ও প্রথাসমূহ কঠোরভাবে রক্ষা করে চলতেন। রাজ্যের একটি জটিল সরকারি আমলাতন্ত্র ছিল যা দেশের বিপুল অর্থনৈতিক সম্পদ গ্রিক শাসকশ্রেণির স্বার্থে ব্যবহার করত। এই শাসকশ্রেণিই দেশের সামরিক, রাজনৈতিক ও অর্থনৈতিক বিষয়গুলির উপর একাধিপত্য বজায় রেখেছিল। মিশরীয় সমাজ ও সংস্কৃতির সঙ্গে এই শ্রেণির যোগ খুব কমই ছিল। স্থানীয় মিশরীয়রা স্থানীয় ও ধর্মীয় প্রতিষ্ঠানগুলির উপর নিয়ন্ত্রণ বজায় রাখতে পারত। তারা হেলেনীকৃত হলেই তবেই ধীরে ধীরে আমলাতন্ত্রে প্রবেশের সুযোগ পেত। দ্বিতীয় টলেমি ফিলাডেলফাসের সময় থেকেই টলেমীয়রা ওসাইরিসের অতিকথা অনুযায়ী ভ্রাতা-ভগিনী বিবাহ প্রভৃতি মিশরীয় রীতিনীতি গ্রহণ করতে এবং মিশরীয় ধর্ম জীবনে অংশগ্রহণ করতে শুরু করেছিল। এই সময় নতুন মন্দির নির্মিত হয়, পুরনো মন্দিরগুলি সংস্কৃত হয় এবং পুরোহিততন্ত্রের প্রতি রাজকীয় পৃষ্ঠপোষকতাও মুক্তহস্ত হয়।
তৃতীয় শতাব্দীর মধ্যভাগ থেকে টলেমীয় মিশর হয়ে ওঠে আলেকজান্ডারের উত্তরসূরি রাজ্যগুলির মধ্যে সর্বাপেক্ষা ধনী ও সবচেয়ে শক্তিশালী। ফলে এই রাজ্য হেলেনীয় সভ্যতার এক অগ্রণী উদাহরণে পরিণত হয়। দ্বিতীয় শতাব্দীর মধ্যভাগ থেকে উত্তরাধিকার-বিবাদ ও পরপর বিদেশি রাজ্যের সঙ্গে যুদ্ধের ফলে রাজ্য দুর্বল হতে শুরু করে। ক্রমশ এই রাজ্য রোমান রিপাবলিকের উপর অধিকতর পরিমাণে নির্ভরশীল হয়ে পড়তে থাকে। ক্লিওপেট্রা টলেমীয় শক্তির পুনরুদ্ধারে প্রয়াসী হয়েছিলেন। কিন্তু তাঁর শাসনকালে মিশর রোমান গৃহযুদ্ধের মধ্যে জড়িয়ে পড়ে। এর ফলে শেষ স্বাধীন হেলেনীয় রাজ্য মিশর মিশরের কাছে পরাজিত হয়। রোমান মিশর ছিল রোমের ধনীতম প্রদেশগুলির অন্যতম এবং হেলেনীয় সংস্কৃতির একটি কেন্দ্রবিশেষ। ৬৪১ খ্রিস্টাব্দে মুসলমান বিজয়ের পূর্বাবধি গ্রিক ভাষা ছিল মিশরের প্রধান সরকারি ভাষা। মধ্যযুগের শেষভাগ পর্যন্ত ভূমধ্যসাগরীয় অঞ্চলের অন্যতম অগ্রণী শহর হিসেবে আলেকজান্দ্রিয়া নিজ প্রাধান্য বজায় রাখতেও সক্ষম হয়েছিল।
আত্মহত্যার পদ্ধতি

আত্মহত্যার পদ্ধতি বলতে বুঝায় এমন কোনও উপায় যার মাধ্যমে একজন ব্যক্তি নিজের জীবন শেষ করে । আত্মহত্যার চেষ্টা সব সময় সফল হয় না। ফলে মৃত্যু না হয়ে বরং ব্যর্থ আত্মহত্যার চেষ্টার ফলে গুরুতর শারীরিক আঘাত, দীর্ঘমেয়াদী স্বাস্থ্য সমস্যা এবং মস্তিষ্কের ক্ষতিজনিত রোগ হতে পারে। 
বিশ্বব্যাপী প্রচলিত আত্মহত্যার বিভিন্ন পদ্ধতিগুলোর অন্যতম তিনটি পদ্ধতি হচ্ছেঃ ফাসি দিয়ে আত্মহত্যা, কীটনাশকের বিষক্রিয়া এবং আগ্নেয়াস্ত্র । অন্যান্য সাধারণ পদ্ধতিগুলি উচু জায়গা থেকে লাফ দিয়ে আত্মহত্যা, মাত্রাতিরিক্ত ওষুধ সেবন এবং পানিতে ডুবে যাওয়া ।
বেনোয়া বাদিয়াজিল

বেনোয়া বাদিয়াজিল মুকিনায়ি (, ; জন্ম: ২৬ মার্চ ২০০১; বেনোয়া বাদিয়াজিল নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব মোনাকো এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।
২০০৭–০৮ মৌসুমে, ফরাসি ফুটবল ক্লাব লিমোজের যুব পর্যায়ের হয়ে খেলার মাধ্যমে বাদিয়াজিল ফুটবল জগতে প্রবেশ করেছেন এবং পরবর্তীকালে মালেশের্বে এবং মোনাকোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ফরাসি ক্লাব মোনাকো ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; মোনাকো ২-এর হয়ে তিনি ১২ ম্যাচে অংশগ্রহণ করেছেন। ২০১৮–১৯ মৌসুমে, তিনি মোনাকোর মূল দলে অন্তর্ভুক্ত হয়েছেন।
২০১৬ সালে, বাদিয়াজিল ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
বেনোয়া বাদিয়াজিল মুকিনায়ি ২০০১ সালের ২৬শে মার্চ তারিখে ফ্রান্সের লিমোজে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি কঙ্গোলীয় বংশোদ্ভূত। তার ছোট ভাই লোয়া বাদিয়াজিলও একজন ফুটবল খেলোয়াড়।
বাদিয়াজিল ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৬ সালের ২৭শে সেপ্টেম্বর তারিখে তিনি ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ২০১৯ সালে তিনি ফ্রান্স অনূর্ধ্ব-১৯ দলের হয়ে ২০১৯ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, উক্ত প্রতিযোগিতার সেমি-ফাইনালে পূর্ণ সময় শেষে তার দল স্পেন অনূর্ধ্ব-১৯ দলের কাছে ০–০ গোলে ড্র করার পর পেনাল্টি শুট-আউটে ৪–৩ গোলের ব্যবধানে পরাজিত হয়ে উক্ত প্রতিযোগিতা থেকে বিদায় নিয়েছিল। উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
পারসিক জাতি

পারসিক ( ) হলো একটি ইরানীয় নৃগোষ্ঠী, যারা ইরানের জনসংখ্যার অর্ধেকেরও বেশি। তারা একটি সাধারণ সাংস্কৃতিকব্যবস্থা ভাগাভাগি করে। তারা ফার্সি ও এর সাথে নিবিড়ভাবে সম্পর্কিত ভাষাসমূহের স্থানীয় বক্তা।
প্রাচীন পারসিকরা ছিল মূলত একটি প্রাচীন ইরানি জাতি যারা খ্রিস্টপূর্ব নবম শতাব্দীর মধ্যে ইরানের পার্সিস অঞ্চলে, অধুনা দক্ষিণ-পশ্চিম ইরানের ফর্স প্রদেশ, প্রব্রজন করেছিল। তাদের স্বদেশী মিত্রদের সাথে একত্রিত হয়ে তারা বিশ্বের কয়েকটি শক্তিশালী সাম্রাজ্য প্রতিষ্ঠা ও শাসন করেছিল, যেগুলো প্রাচীন বিশ্বের বেশিরভাগ অঞ্চল এবং জনসংখ্যা সমেত তাদের বিশাল সাংস্কৃতিক, রাজনৈতিক এবং সামাজিক প্রভাবের জন্য সুপরিচিত ছিল। ইতিহাস জুড়ে পারসিকরা শিল্প ও বিজ্ঞানে ব্যাপক অবদান রেখেছিল। ফার্সি সাহিত্য হল বিশ্বের অন্যতম শ্রেষ্ঠ সাহিত্যধারা।
সমসাময়িক পরিভাষায় পারসিক ঐতিহ্যের স্থানীয় লোকেদের, বিশেষ করে বর্তমান আফগানিস্তান, তাজিকিস্তান এবং উজবেকিস্তানের লোকেদের, তাজিক হিসাবে চিহ্নিত করা হয়, অন্যদিকে ককেশাসের লোকেদের (মূলত বর্তমান আজারবাইজান প্রজাতন্ত্র এবং রুশ দাগেস্তান প্রজাতন্ত্র) তাত হিসাবে চিহ্নিত করা হয়। তবে ঐতিহাসিকভাবে তাজিক ও তাত শব্দগুলি পারসিকের সমার্থক এবং বিনিময়যোগ্য শব্দ হিসাবে ব্যবহৃত হত। বহু প্রভাবশালী পারসিক ব্যক্তিত্ব ইরানের বর্তমান সীমান্তের বাইরে মধ্য এশিয়া এবং আফগানিস্তানের উত্তর-পূর্ব এবং ককেশাসের উত্তর-পশ্চিমের লোক ছিলেন। ঐতিহাসিক পরিপ্রেক্ষিতে, বিশেষত ইংরেজি ভাষায়, “পারসিক জাতিকে” জাতিগত পটভূমি নির্বিশেষে প্রাচীন পারসিক প্রশাসনিক ব্যবস্থার সমস্ত বিষয়কে ধারণ করার জন্য আরও আলগাভাবে সংজ্ঞায়িত করা যেতে পারে।
রূপককাঠি

রূপক কাঠি ( ) হচ্ছে বিভিন্ন ধাতু (যেমন: সোনা, রূপা, লোহা, তামা প্রভৃতি) দিয়ে তৈরী অলঙ্কার কাঠি বা দন্ড যাতে বিভিন্ন ধরনের দামি জহরত বা রত্নপাথর (যেমন: হীরা, মানিক, মুক্তা, নীলকান্তমণি, অনন্ত, উপল, পান্না, নীলা, গোমেদ মণি প্রভৃতি) বিভিন্ন জ্যামিতিক অথবা প্রাকৃতিক জিনিসের নকশায় বসানো থাকে এবং পোশাকে সাজসজ্জার উপকরণ হিসেবে সৌন্দর্য বর্ধনে ব্যবহার করা হয়।
রূপককাঠি প্রাচীন কালে ফিবুলা (সেফটিপিন) হিসেবে ব্যবহৃত হতো যেগুলো পোশাকের ভাঁজ অক্ষুণ্ণ রাখতে ব্যবহৃত হতো। ব্রোঞ্জ যুগে এগুলো (ফিবুলা) বিভিন্ন সৃজনশীল রূপ লাভ করেছিল যেগুলো রূপককাঠির পূর্বসূরী হিসেবে ইতিহাস স্বীকৃত। খ্রিস্টপূর্ব ৫০০-৩০০ অব্দে ইউরোপের সেল্টিক কারুশিল্পীরা বিভিন্ন ধরনের রত্নপাথর ও প্রবাল দিয়ে রূপককাঠি তৈরী করতো।
ব্যবসায়ীক মূনাফার জন্য রূপককাঠি উৎপাদন শুরু হয় খিস্টপূর্ব ৬০০-১৫০ অব্দের মাঝের সময়েয় প্রাচীন যুক্তরাজ্যে। এগুলো ধনুক,তীর,চাকতি ও আলপিন আকৃতির ছিল। 
মধ্যযুগে জার্মানির বিভিন্ন উপজাতিরা ইউরোপের বিভিন্ন অংশে,যুক্তরাজ্যে এবং রোমান সাম্রাজ্যে ভ্রমণ করেন। সময়টি তখন যখন‌ ইউরোপে প্রব্রজনকালীন শিল্প বিকাশ ঘটছে এবং এই নৃতাত্ত্বিক গোষ্ঠী তাদের ব্যবসার জন্য বিভিন্ন ধরনের সৃজনশীল অনন্য রূপে রূপককাঠির নকশা শৈলী করেন।
রোমান সাম্রাজ্যে এগুলো বিভিন্ন খাঁজ,ফাঁকা রাখা এবং লোহা,সোনা,রূপার চেইন যুক্ত করার পদ্ধতি সংযুক্ত করে আরো সুন্দর রূপ দেয়।
ভারত বর্ষে রূপককাঠিগুলো বিভিন্ন ধরনের জ্যামিতিক আকৃতি লাভ করেছিল।
আর ভাইকিং শিল্প রূপককাঠির সমসাময়িক সব গুলো রূপ এক করে বিভিন্ন সৃজনশীল রূপ দিয়েছিল।
মধ্যযুগের শেষ দিকে রূপককাঠি স্বর্ণখচিত বা রূপার প্রলেপে লোহা বা রূপার দন্ডে নোঙর, তারকা, ফুল, পাখি, ফল, পাতা, চাকা প্রভৃতি আকৃতি পায়।
গোলাকৃতির বা আবদ্ধক রূপককাঠি গুলো পোশাকের ভাঁজ গুছিয়ে রাখতে ব্যবহৃত হতো।হৃদয় ও ফুল আকৃতির রূপককাঠি গুলো ভালবাসা ও বন্ধুত্বের প্রতিক হিসেবে উপহার দেয়া ও ব্যবহার হতো।
এছাড়াও এসময়ে মাদুলির মত (যেমন: ক্রিশ্চানদের ক্রস) বিভিন্ন ধরনের রূপককাঠির ব্যবহার শুরু হয়।
আধুনিক যুগ শুরুর সময়ে উপনিবেশ সৃষ্টি ও বিস্তারে রূপককাঠির আধুনিক রূপ সৃষ্টি হয়। ইউরোপের বিভিন্ন দেশ ও যুক্তরাজ্য বিভিন্ন উপনিবেশ থেকে রত্নপাথর ও জহরত নিজ দেশে নিয়ে যা রূপককাঠিতেও ব্যবহার করতো।
শিল্প বিপ্লবের এইসময়ে শুধু জ্যামিতিক নকশা কিংবা দামি জহরতের ব্যবহার ছাড়াও জহরতের রং ও পোশাকের রঙে মিলিয়ে রূপককাঠি তৈরী শুরু হয়। 
আধুনিক এ যুগে রূপককাঠিতে চাকতি বসিয়ে মানুষের চেহারা, মানচিত্র, নাম ও বিভিন্ন ধরনের উল্কি, প্রাকৃতিক জিনিসের চিহ্ন খচিত হতো।
ভিক্টোরিয়ান যুগে (১৮৩৫-১৯০০);
রাজার মহাপ্রয়াণের পর রাণীর শোকসূচক সব ধরনের জহরতের রং ও নকশা করা হতো। রূপককাঠিও তখন শোকসূচক এমন রং‌ পেয়েছিল।
এ সময়ে ইউরোপে খুব জমকালো রঙে জহরত তৈরী হতো। বিশেষত নারী ও স্বর্গ দূতের কাল্পনিক রূপ এবং বিভিন্ন ফুল-পাখি-পাতা আকৃতিতে রূপককাঠি তৈরী হতো।
১৯২০-১৯৩১ সালের মধ্যে রূপককাঠি বাণিজ্যিকভাবে উৎপাদন শুরু হয়। এসময় রূপককাঠি শুধু কিছু প্রচলিত নকশায় তৈরী হতো। এগুলো কিউবিজম,জ্যামিতিক ও বিভিন্ন প্রাকৃতিক উপাদানের আকৃতি এবং অ্যাবস্টেক আকৃতিতে তৈরী হতো।
বর্তমান সময়ে রূপককাঠির ব্যবহার কমে গেলেও শৈল্পিক নকশার বা বিন্যাসের প্রবণতা একটুও কমেনি। আধুনিক প্রিন্টিং মেশিন,লেজার মেশিন ও প্লাজমা কাটিং প্রভৃতি যন্ত্রের মাধ্যমে নকশা,রঙের ব্যবহারের উত্তর উত্তর আধুনিক বা কাঙ্ক্ষিত অবিকল রূপ সৃষ্টি হচ্ছে।
কুতুবপুর ইউনিয়ন, বদরগঞ্জ

কুতুবপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ১৬.০৫ বর্গকিমি (৬.২০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০৯৪ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৬টি।
গোপালপুর ইউনিয়ন, বদরগঞ্জ

গোপালপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ১০.৮৭ বর্গকিমি (৪.২০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৮,০০০ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৪টি।
কালুপাড়া ইউনিয়ন

কালুপাড়া ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ২৭.৬৭ বর্গকিমি (১০.৬৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৯৬১ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৪টি।
ইন্দ্রা লোহানি

ইন্দ্রা লোহানি (; ১ এপ্রিল ১৯৬৮ - ১ জানুয়ারী ২০০৯) একজন শীর্ষস্থানীয় নেপালি আইনজীবী, রাজনৈতিক টকশো উপস্থাপক এবং সংবাদ প্রতিবেদক ছিলেন। মূলত তিনি তার রাজনৈতিক টেলিভিশন টক-শো "বাহাস" (আলোচনার জন্য নেপালি শব্দ) এর জন্য পরিচিত ছিলেন এবং পরবর্তীতে এই অনুষ্ঠানটি কান্তিপুর টেলিভিশনে "কান্তিপুর বাহাস" শিরোনামে তার মৃত্যুর আগ পর্যন্ত প্রচারিত হয়।
লোহানির জন্ম নেপালের ঝাপা জেলার রংপুর গ্রাম লখনপুর -৮ এ। তার পিতা শারদা প্রশাদ লোহানি এবং মা হরিমায়া লোহানি। শারদা প্রশাদ এবং হরিমায়ার পাঁচ সন্তানের মধ্যে তিনি ছিলেন দ্বিতীয় সন্তান। মাঝারি গড়ের একজন শিক্ষার্থী হিসাবে তিনি রাজধানী কাঠমান্ডুতে নেপাল আইন ক্যাম্পাস কলেজে আইনজীবী হিসাবে যোগদানের আগে মাধ্যমিক শিক্ষার জন্য একটি সরকারী স্কুলে পড়াশোনা করেছিলেন। পরে তিনি এলএলএম ডিগ্রি অর্জনের জন্য ভারতের বেঙ্গালুরুতে ন্যাশনাল কলেজ ইন বেঙ্গালুরুতে যোগ দিয়েছিলেন।
বেঙ্গালুরু থেকে নেপাল ফিরে আসার পর পরই তিনি কাঠমান্ডুতে তার আইনি সংস্থা লিগ্যাল রিসার্চ অ্যাসোসিয়েটস প্রতিষ্ঠা করেন, একই সাথে আরো গবেষণার জন্য নেপাল ল ক্যাম্পাসে ভর্তি হন। একজন টেলিভিশন ব্যক্তিত্ব হিসেবে তার কর্মজীবন শুরু হয় যখন তিনি নেপালের জাতীয় টেলিভিশনে বাহাস নামে একটি রাজনৈতিক টক-শো শুরু করেন। তার কঠোর পেশাগত প্রকৃতি এবং সরাসরি জিজ্ঞাসাবাদের অভ্যাসের কারণে তিনি শীঘ্রই দর্শকদের মনোযোগ আকর্ষণ করেন যারা তার জন্য অধীর আগ্রহে অপেক্ষা করতেন সমালোচনামূলক বিষয়ে আলোকপাত করার জন্য, বিশেষ করে তার টক-শোতে রাজনীতিবিদদের সাক্ষাৎকার নেওয়ার সময়।
রাজতন্ত্রের সময়, ২০০৬ সালের বিপ্লবের আগে, সরকার নিয়ন্ত্রিত নেপাল টেলিভিশনে তার শো তার সাক্ষাৎকারে রাজনীতিবিদদের কাছে তার সরাসরি প্রশ্নের কারণে ব্যাপকভাবে সেন্সর করা শুরু হয়। এর ফলে তিনি নেপাল টেলিভিশনে অনুষ্ঠান ছেড়ে দেন, কিন্তু শীঘ্রই কান্তিপুর বাহাস নামে একটি বেসরকারি নিয়ন্ত্রিত টেলিভিশন কান্তিপুর টেলিভিশনে অনুষ্ঠান শুরু করেন। ২০০৬ সালের জনগণের বিপ্লবের পর এই অনুষ্ঠান এখনো তার দর্শকদের কাছে প্রিয় হয়ে উঠেছে এবং দেশটির পরিবর্তনশীল রাজনীতিতে নতুন করে আগ্রহ সৃষ্টি করার পর তিনি আরো মনোযোগ আকর্ষণ করেছেন। তিনি একজন সমাজকর্মী এবং সংস্কারক হিসেবেও পরিচিত।
পূর্ব নেপালের বন্যা কবলিত এলাকা থেকে তার প্রতিবেদনের কারণে অনেকে তাকে বীর ত্বরান্বিত বলে বিবেচনা করে যেখানে তিনি নেপাল সেনাবাহিনীর সাথে একসাথে উদ্ধার কার্যক্রমে অংশগ্রহণ করেন। তিনি দেশের গ্রাম ও গ্রামাঞ্চলে শিক্ষা ও অন্যান্য ক্ষেত্রে অবকাঠামোগত উন্নয়ন আনার প্রচেষ্টা করেছেন বলেও জানা যায়। এমনকি তার মৃত্যুর পরেও তার পরিবার সামাজিক এবং ধর্মীয় ক্ষেত্রে অবদান রাখছে, যা তাদের মতে লোহানির স্মৃতি রক্ষার্থে করা হচ্ছে।
লোহানি ২৪ এপ্রিল ১৯৯৯ সালে সুষমা দুবেদিকে বিয়ে করেছিলেন। সমগ্রী ও সুবহঙ্গি নামে এই দম্পতির দুই মেয়ে রয়েছে।
২০০৯ সালের ১৬ জানুয়ারি রাত ৮টার দিকে হৃদরোগে আক্রান্ত হয়ে লোহানির মৃত্যু ঘটে। ডাক্তাররা লোহানির শরীরে বাহ্যিক আঘাতের কোন চিহ্ন পাওয়া পাননি। লোহানি ফ্যাটি লিভার নামে পরিচিত একটি লিভার রোগে ভুগছিলেন এবং তিনি রক্তচাপের রোগীও ছিলেন। এর আগে, তার মৃত্যুর দিন, লোহানি তার মেয়ের সাথে একটি মন্দিরে যাওয়ার সময় অস্বস্তির কথা বলেছিলেন এবং কিছু সময়ের জন্য অজ্ঞান হয়ে গিয়েছিলেন। জ্ঞান ফিরে পাওয়ার পর তিনি স্থানীয়দের তাকে বাড়িতে পৌঁছে দিতে অনুরোধ করেছিলেন। বাড়ি থেকে হাসপাতালে নিয়ে যাওয়ার সময় তিনি মারা যান। রাত ৮টা ১০ মিনিটে কাঠমান্ডুর নরভিক ইন্টারন্যাশনাল হাসপাতালে তাকে মৃত ঘোষণা করা হয়।
তার অন্ত্যেষ্টিক্রিয়ায় পশুপতি মন্দিরের শ্মশান এলাকায় হাজার হাজার মানুষ উপস্থিত ছিল।
লোহানীপাড়া ইউনিয়ন

লোহানীপাড়া ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ৩৩.০৮ বর্গকিমি (১২.৭৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৬২৩ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৪টি।
বিষ্ণপুর ইউনিয়ন

বিষ্ণুপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ২৫.২০ বর্গকিমি (৯.৭৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪১,৬১০ জন। ইউনিয়নটিতে মোট গ্রামের সংখ্যা ২৯ টি ও মৌজার সংখ্যা ৬টি।
অক্ষয়কুমার লধ

অক্ষয়কুমার লধ (৬ নভেম্বর, ১৮৭৬ — ৭ মার্চ, ১৯৬২) একজন বাঙালি পণ্ডিত ও পত্রিকা সম্পাদক ছিলেন।
১৮৭৬ সালে অক্ষয়কুমার লধের জন্ম হয় কুমিল্লা জেলায়। তিনি কুমিল্লা নর্মাল স্কুলের বাংলা পণ্ডিতের পদে ছিলেন। ব্রাহ্মধর্মে দীক্ষিত হয়ে কলকাতায় আসেন ও ১৯১৫ সালে প্রচারকব্রত নেন। বিভিন্ন জায়গায় ত্রাণকার্যে সক্রিয় ভূমিকা গ্রহণ করেন। ১৯৪৫ থেকে ১৯৬২ সাল পর্যন্ত "ধর্মতত্ত্ব" পত্রিকার সম্পাদনা এবং নববিধান প্রেস বা মঙ্গলগঞ্জ মিশন প্রেসের পরিচালনা করেন তিনি। অক্ষয় লধ অকৃতদার অবস্থায় ১৯৬২ সালে মারা যান।
পাঁশকুড়া

পাঁশকুড়া শহর ভারতের অঙ্গরাজ্য পশ্চিমবঙ্গের মেদিনীপুর বিভাগের অন্তর্গত পূর্ব মেদিনীপুর জেলার তমলুক মহকুমার পাঁশকুড়া সমষ্টি উন্নয়ন কেন্দ্রের সদর ও পৌরসভা৷ এটি কংসাবতী নদীর তীরে অবস্থিত, স্থানীয়ভাবে এটি কাঁসাই নদী নামে পরিচিত৷
পাঁশকুড়া নামের একাধিক মতবাদ রয়েছে৷ কাশীজোড়া পরগনার রাজা তার দীক্ষার সময় কালে দীক্ষা দানকারী নিত্যানন্দ চক্রবর্তীকে কিছু জমি দান করেন৷ মানিকরাম গঙ্গোপাধ্যায়ের শীতলামঙ্গল কাব্যে উল্লেখ রয়েছে 'পঞ্চকুড়্যা জমি দিল কর্য ব্রহ্মোত্তর'৷ পঞ্চ অর্থ পাঁচ, কুড়্যা অর্থ নদী উপত্যকার বসতি অঞ্চল৷ এই পঞ্চকুড়্যা বা পাঁচকুড়্যা থেকেই পাঁশকুড়া নামটি এসে থাকতে পারে৷ দ্বিতীয় মতবাদ অনুযায়ী ব্রিটিশরা উলুবেড়িয়া থেকে মোহনপুর যাবার জন্য মেদিনীপুর খাল খনন করার সময় তাঁরা কংসাবতীর নিকট এসে ছাই বা পাঁশ ফেলে এগান থেকে জ্বালানি বা কুড়া সংগ্রহ করে নিয়ে যেতেন৷ ১৮৬৪ খ্রিস্টাব্দে সদরঘাটের নিকট পাঁচকুড়া স্কুল নামে পরিচিত বিদ্যালয়টি বর্তমানে পাঁশকুড়া ব্রাডলি বার্ট হাইস্কুল নামে পরিচিত৷ আরো একটি মতবাদ রয়েছে পাঁশকুড়া নামটি এসেছে পশংগড়া থেকে৷ অতীতে জলসেচের সুবিধার্থে মেদিনীপুর খালের এই এলাকায় লকগেট বা পশং তৈরি করা হয় ও লকগেট সংলগ্ন স্থানকে বলা হত পশংগড়া।
পাঁশকুড়ার অবস্থান স্থানাঙ্কে৷ এর গড় উচ্চতা সমুদ্র পৃষ্ঠ থেকে ৭ মিটার বা ২৬ ফুট উঁচুতে৷ কলকাতা থেকে চেন্নাইগামী ১৬ নং জাতীয় সড়কের কলকাতা-খড়্গপুর অংশের মাঝামাঝি রয়েছে পাঁশকুড়া৷ এখান থেকে উত্তরে বিস্তৃত রয়েছে ১১৬ এ নং জাতীয় সড়ক।
২০০১ খ্রিস্টাব্দে তমলুক সদর মহকুমার নগরীয় জনসংখ্যা মোট জনসংখ্যার ৫.৯২ শতাংশ, যা ২০১১ খ্রিস্টাব্দে বৃৃৃৃদ্ধি পেয়ে ১২.১৫ শতাংশ হয়েছে৷
২০১১ খ্রিটাব্দে ভারতের জনগণনা অনুযায়ী পাঁশকুড়ার মোট জনসংখ্যা ৫৭,৯৩২ জন, যেখানে ২৯,৭৪০ জন পুরু ও ২৮,১৯২ জন নারী৷ অর্থাৎ প্রতিহাজার পুরুষে ৯৪৮ জন নারীর বাস৷ মোট পরিবার সংখ্যা ১১,৭৪৩ টি৷ ছয় বছর অনূর্ধ্ব শিশু সংখ্যা ৬,৯৪৩, যা মোট জনসংখ্যার ১১.৯৮ শতাংশ৷ পাঁশকুড়ার মোট সাক্ষরতার হার ৮৪.৯৭ শতাংশ, যেখানে পুরুষ সাক্ষরতার হার ৮৯.৯১ শতাংশ ও নারী সাক্ষরতার হার ৭৯.৭৭ শতাংশ৷
পাঁশকুড়া পুলিশ স্টেশন পাঁশকুড়া ব্লক সহ পাঁশকুড়া পুরসভার ন্যায়বিচারের দায়িত্বে রয়েছে৷ এর ক্ষেত্রফল প্রায় ২৮৫ বর্গ কিলোমিটার ও জনসংখ্যা প্রায় সাড়ে তিন লক্ষ৷
পাঁশকুড়ার চপ বা পাঁশকুড়ার আলুর চপ একটি বিখ্যাত জল খাবারের পদ৷
নেপাল বার অ্যাসোসিয়েশন

নেপাল বার অ্যাসোসিয়েশন (এনবিএ) হলো নেপাল জুড়ে বিদ্যমান সমস্ত বার ইউনিটের পিতৃ বার অ্যাসোসিয়েশন। ১৯৫৬ সালে প্রতিষ্ঠিত নেপাল বার অ্যাসোসিয়েশন নেপালের আইনি ক্ষেত্রের বিকাশের মৌলিক বিষয়। এটি বার ও বেঞ্চের সম্পর্ক, বিচার বিভাগের স্বাধীনতা, মানবাধিকার, জনগণের আন্দোলন এবং নেপালের আইনি ক্ষেত্রের সামগ্রিক উন্নয়নে গুরুত্বপূর্ণ ভূমিকা পালন করেছে।
কুর্দি উইকিপিডিয়া

কুর্দি উইকিপিডিয়া (, ) বলতে দুটি উইকিপিডিয়া সংস্করণকে বোঝায় যা কুর্দি ভাষার দুটি ভিন্ন রূপ কুরমানজি ও সোরানিতে রচিত।
মূলত ২০০৪ সালের জানুয়ারিতে কুর্দি উইকিপিডিয়া চালু হয়। সালের অনুযায়ী, কুরমানজি উইকিপিডিয়ায় টি নিবন্ধ এবং সোরানি উইকিপিডিয়ায় টি নিবন্ধ রয়েছে। এছাড়াও জাজাকি ও দক্ষিণ কুর্দিদের জন্য আরো দুটি উইকিপিডিয়া সংস্করণ রয়েছে, যার মধ্যে শেষটি এখনো পরীক্ষামূলক পর্যায়ে রয়েছে।
২০০৪ সালের ৭ জানুয়ারিতে প্রতিষ্ঠিত কুর্দি উইকিপিডিয়াকে একই সাথে কুরমানজি এবং সোরানিতে নিবন্ধ লিখার উপযোগী করে নকশা করা হয়। তবে কুর্দি উইকিপিডিয়া প্রযুক্তিগত এবং ভাষাগত সমস্যার কারণে ২০০৯ সালের ১২ আগস্টে দুটি সংস্করণে বিভক্ত হয়ে পড়ে। পুরাতন সংস্করণটি (ku.) কুরমানজি কুর্দি উইকিপিডিয়া হিসেবে থেকে যায়। অন্যদিকে সোরানি কুর্দি উইকিপিডিয়ার জন্য একটি নতুন সংস্করণ (ckb.) তৈরি করা হয়।
বেলায়েত হোসেন বীরভূমী

সৈয়দ বেলায়েত হোসেন বীরভূমী (১৮৮৭—৯ ডিসেম্বর ১৯৮৪) ছিলেন একজন ইসলামি চিন্তাবিদ ও শিক্ষক। তিনি ঢাকা মোহসিনিয়া মাদ্রাসা, চট্টগ্রাম মাদ্রাসা এবং কলকাতা আলীয়া মাদ্রাসায় অধ্যাপনা করেছেন।
সৈয়দ বেলায়েত হোসেন ১৮৮৭ সালে তৎকালীন ব্রিটিশ ভারতের বেঙ্গল প্রেসিডেন্সির বীরভূম জেলার সাউগ্রামের বাঙ্গালী সৈয়দ খান্দানে জন্মগ্রহণ করেন। তাঁর পরদাদা সৈয়দ আলাউদ্দীন বীরভূমের স্থানীয় পাঠান জমিদার নগর পরিবারের একজন নিযুক্ত কাজী ছিলেন, অন্যদিকে তাঁর দাদা মীর মুহম্মদ কাবেল জমিদার পরিবারের একজন ব্যক্তিগত শিক্ষক ছিলেন। বেলায়েত হোসেন সাহেবের বাবা সৈয়দ মিসবাহ উদ্দীন বীরভূমী তাকে মঙ্গলকোটের ইশাআতুল উলূম মাদ্রাসায় ভর্তি করান, যেখানে তিনি মওলানা মুহম্মদ মঙ্গলকোটীর মতো আলেমদের কাছে পড়াশোনা করেছিলেন। ১৯০৫ সালে বেলায়েত হোসেন বীরভূম থেকে ঢাকায় চলে আসেন এবং কিছুদিন মহসিনিয়া মাদ্রাসার সাবেক মহতমিম মওলানা মহম্মদ ফজলে করীম বর্ধমানী সাহেবের সাথে প্রাইভেট টুইশনীর সুযোগ পান। তিনি ১৯০৭ সালে ঢাকা মোহসিনীয়া মাদ্রাসায় ভর্তি হন এবং ১৯০৯ সালে জামায়াতে ঊলা পাশ করেন। এরপর বীরভূমী সাহেব ভারতের রামপুর রাজ্যে অবস্থিত মাদ্রাসা-ই-আলিয়া রামপুরে ভর্তি হন​। তিনি মওলানা মহম্মদ তৈয়ব আরব মক্কী, মওলানা আব্দুল আজীজ, মওলানা মহম্মদ আমীনের মতো আলেমদের কাছে পড়াশোনা করেন। তিনি মওলানা ফজলে হক রামপুরী সাহেবের কাছে মাঃকুলাত পড়েন এবং মওলানা মনোয়র আলী সাহেবের কাছে সিহাহ-ই-সিত্তাহ খতম করেন। ১৯১৩ সালে তিনি এই মাদ্রাসা থেকে ফারেগ হন
১৯১৩ সালে বীরভূমী ঢাকা মোহসিনীয়া মাদ্রাসায় শিক্ষক হিসেবে তার কর্মজীবন শুরু করেন। ১৯২২ সালে তিনি চট্টগ্রাম মোহসিনীয়া মাদ্রাসায় চলে আসেন এবং কিছুক্ষণের জন্য আবার ঢাকায় ফিরে আসেন। চার বছর পর, বীরভূমী কলকাতায় চলে যান এবং সেখানে মাদ্রাসা-ই-আলিয়ার শিক্ষক হন, অবশেষে ১৯৪২ সালে এর হেড মওলানা হন। তাঁর দক্ষ শিষ্যদের মধ্যে মাঝে ছিলেন ঢাকার মওলানা রমজান আলী, মওলানা আব্দুর রহীম মুর্শিদাবাদী এবং মুফতি আমীমুল ইহসান। ১৯৪৩ সালে, ব্রিটিশ ভারত শিক্ষাক্ষেত্রে অবদানের জন্য তাকে শামসুল উলামা খেতাবে ভূষিত করেন। বীরভূমী ১৯৪৭ সালের ১৬ জুন পর্যন্ত কলকাতায় কাজ করেছিলেন, অবশেষে তিনি অবসর গ্রহণ করেন। বঙ্গভঙ্গের পর তিনি ঢাকায় চলে আসেন। অবসর গ্রহণের পর সাত বছর বীরভূমী ঢাকা বিশ্ববিদ্যালয়ের উলূমে ইসলামী বিভাগে মওলানা হিসেবে দায়িত্ব পালন করেন। ১৯৬৪ সালের ফেব্রুয়ারিতে বীরভূমী পাকিস্তানের ইসলামী উপদেষ্টা পরিষদের রোকন নির্বাচিত হন। তিনি ১৯৬৯ সাল পর্যন্ত দুই মেয়াদে এই পদে অধিষ্ঠিত ছিলেন।
বীরভূমি আরবী ভাষায় বেশ কয়েকটি রচনা লিখেছেন। সবচেয়ে প্রসিদ্ধ কাজটি হলো নবী মুহাম্মদ (সাঃ)-এর প্রশংসায় রচিত কাব্যগ্রন্থ আল-বেতাকা। এই কেতাবটি ঢাকা বিশ্ববিদ্যালয়ের আরবী ও উলূমে ইসলামী বিভাগে স্নাতকোত্তর স্তরে অধ্যয়ন করা হয়।
বীরভূমী সাহেব ১৯৮৪ সালের ৯ ডিসেম্বর তারীখে ঢাকায় মৃত্যুবরণ করেন, তিনি এক ছেলে ও এক মেয়ে রেখে যান। বংশাল থানার মালিবাগ জামে মসজিদের পাশে হাজী বাড়ী কবরস্থানে তাকে দাফন করা হয়।
লাইট নভেলের তালিকা

এখানে সিরিজগুলির একটি তালিকা পেশ করা হলো। যেগুলি ইউ.এস. পাবলিকেশন (খণ্ডে অথবা সমগ্রে) দত্তাধিকারপ্রাপ্ত, সেগুলির হরফ মোটা করে দেওয়া হলো।।
স্ত্রীস্তবক

স্ত্রীস্তবক ( থেকে প্রাচীন গ্রিক ( , "মহিলা") এবং oikos) ডিম্বক উৎপাদনকারী ফুলের অংশগুলির জন্য সম্মিলিত শব্দ হিসাবে সাধারণত ব্যবহৃত হয় এবং যা শেষ পর্যন্ত ফল এবং বীজে বিকশিত হয়। স্ত্রীস্তবক একটি ফুলের সবচেয়ে ভেতরের স্তবক ; এটি (এক বা একাধিক) "গর্ভপত্র " নিয়ে গঠিত এবং এটি সাধারণত পরাগ- উৎপাদনকারী প্রজনন অঙ্গ, পুংকেশর যা সম্মিলিতভাবে পুংস্তবক নামে পরিচিত দ্বারা চারপাশ থেকে ঘিরে থাকে । স্ত্রীস্তবক-কে প্রায়ই স্ত্রী-গ্যামেট উৎপাদক অংশ হিসাবে উল্লেখ করা হয় যদিও সরাসরি জননকোষ উৎপাদনের চেয়ে, স্ত্রীস্তবক উৎপন্ন মেগাস্পোর করে থাকে ,যা থেকে একটি স্ত্রী-গ্যামেটোফাইটের বিকাশ হয়, যা থেকে পরে ডিম্বাণু কোষ উৎপন্ন হয়।
স্ত্রীস্তবক প্রায়ই স্ত্রী লিঙ্গ হিসেবে উল্লেখ করা হয় কারণ এটি স্ত্রী (ডিম্বাণু উৎপাদনকারী) গ্যামটোফাইটের জন্ম দেয়; যাইহোক, দৃঢ়ভাবে বলতে গেলে স্পোরোফাইটের কোন লিঙ্গ নেই, শুধুমাত্র গ্যামেটোফাইটের রয়েছে । স্ত্রীস্তবক উন্নয়ন এবং ব্যবস্থা পদ্ধতিগত গবেষণা এবং সপুষ্পক উদ্ভিদ সনাক্তকরণের ক্ষেত্রে গুরুত্বপূর্ণ, কিন্তু ব্যাখ্যা করার ক্ষেত্রে ফুলের অংশসমূহের মধ্যে সবচেয়ে কঠিন হতে পারে।
খোড়াগাছ ইউনিয়ন

খোড়াগাছ ইউ‌নিয়‌নের নামকরনের ই‌তিহাস
উনিশশত ত্রিশের দশকে অত্র ইউনিয়নের চক বাজার ঈদগা মাঠ সংলগ্ন মরহুম জামাতুল্লাহ পাইকা‌ড়ের আমের সাইর নামক একটি আম বাগান ছিল। উক্ত আম বাগানে একটি বিরাট বড় আম গাছ ছিল। বাগান মালিক গাছটি বিক্রয় করলে ক্রেতা আমগাছটি উঠানোর জন্য চারপার্শে মাটি খনন করা কালীন গাছটিকে বিপদজনক মনে করে খনন করা অবস্থায় পরিত্যক্ত রেখে চলে যান। পরবর্তীতে ঝড়ে আম গাছটি রাস্তার উপড়ে পড়ে যায়, খনন করা অবস্থায় গাছটি পড়ে যাওয়ার কারণে গাছটির নাম খোড়াগাছ এবং পরবর্তীতে এই খোড়াগাছ নামানুসারে ইউনিয়নের নাম করন হয় খোড়াগাছ।
বাড়ির সংখ্যা-৬৬৮৩টি, হাটের সংখ্যা-৪টি, বাজারের সংখ্যা-৪টি, মসজিদ-৪৫টি, মন্দির-৬টি, শ্বশান-২টি, মহাবিদ্যালয়-৩টি, উচ্চ বিদ্যালয়-৬টি, সরকারী প্রাথমিক বিদ্যালয়-২০টি, 
মাদ্রাসা-৬টি, মক্তব-৫০, কমিউনিটি ক্লিনিক-৩টি, স্যাটে লাইট ক্লিনিক-৮টি, এনজিও কার্যক্রম-৫টি, ক্লাব-৪টি, নদ/নদী-২টি, খাল-৪টি, জলমহল-১টি, বনবিভাগ-১টি, কোল্ড ষ্টোর-১টি, গার্মেন্টস-১টি, ছ”মিল-৯টি, রাইচ মিল-৮টি, চাতাল-৮টি, পোল্ট্রি খামার-২টি, নার্সারী-৫টি, মাজার শরিফ-৩টি, আদর্শ গ্রাম-২টি, পাকা রাস্তা-৩টি, কাচা রাস্তা-৪০টি, 
কুঠির শিল্প-২টি, ব্রিজ-১৫টি, খেলার মাঠ-৮টি।
বখশিপাড়া, খোড়াগাছ উত্তরপাড়া, গুয়াতিপাড়া, সরকারপাড়া, মাদ্রাসাপাড়া, কুঠিপাড়া, মোড়লপাড়া, মন্ডলপাড়া, মিয়াপাড়া, পাইকারপাড়া, পাচঘরিয়া, নওদাপাড়া, মিরাজ, বাশটারী,
মির্জাপুর, কিশামত রসুলপুর, রুপসী হল্লাইপাড়া, উত্তরপাড়া, রুপসী নাপিতপাড়া, রুপসী মধ্যপাড়া, ফকিরপাড়া, রুপসী দোলাপাড়া, ফতেপুর, রুপসী শৌলমারী, রুপসী গাছুয়াপাড়া,
রুপনী সর্দারপাড়া, রুপসী বেকীপাড়া, সিকদারপাড়া, রুপসী গাছুয়াপাড়া র্পূবপাড়া, রুপসী ঘোনাপাড়া, রুপনী বড়বাড়ী, রুপসী মুন্সিপাড়, রুপসী হাজীপাড়া, পূর্বপাড়া, বকুলতলা,
বনগা জুম্মাপাড়া, মাছুয়াপাড়া, মিয়াপাড়া,নয়াপাড়া, লালপুকুর, ফকিরপাড়া, তেকানী, ওকড়াপাড়া, সিট জারুল্লাপুর, পশ্চিমপাড়া, রংগাতীপাড়া, মৌলভীগঞ্জ, ধরেরপাড়া, পাইকাড় পাড়া, পাইকাড় পাড়া,ফকিরপাড়া, চতড়া, জারুল্লাপুর সরকারপাড়া, গাড়িয়ালপাড়া, ঘোনাপাড়া।
হাড়িভাঙ্গা আম এর উৎপত্তির জন্য বিখ্যাত। হা‌ড়িভাঙ্গা আ‌মের জন‌্য পদাগঞ্জ হাট অত‌্যন্ত বিখ‌্যাত । জিআই পণ‌্য হি‌সে‌বে হা‌ড়িভাঙ্গা আম অত‌্যন্ত জন‌প্রিয় হওয়ায় প্রতিবছর আম‌মেলা ব‌সে ।
রাণীপুকুর ইউনিয়ন, মিঠাপুকুর

রাণীপুকুর ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ৩২.৪০ বর্গকিমি (১২.৫১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,০৬৫ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৭টি।
পায়রাবন্দ ইউনিয়ন

পায়রাবন্দ ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ২৭.৬০ বর্গকিমি (১০.৬৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৯৫৭ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১০টি।
ভাংনী ইউনিয়ন

ভাংনী ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ২৫.৭৪ বর্গকিমি (৯.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৫৯১ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ১০টি।
বালারহাট ইউনিয়ন

বালারহাট ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ৩২.৪০ বর্গকিমি (১২.৫১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৬৪২ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ৯টি।
কাফ্রিখাল ইউনিয়ন

কাফ্রিখাল ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ১৬.৬৬ বর্গকিমি (৬.৪৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,৩১৪ জন। ইউনিয়নটিতে মোট গ্রামের সংখ্যা ২৭টি ও মৌজার সংখ্যা ১২টি।
ইউনিয়নের মুরাদদর্প নারায়নপুরে অবস্থিত,কাফ্রিখাল শব্দটি আতিপ্রাচিন নামকরা একটি বিল বা খাল, এই বিল বা খাল নাম থেকে পরবর্তীতে কাফ্রিখাল নাম হয়। অবস্থানগত দিকথেকে মিঠাপুকুর উপজেলা হতে উত্তর পূর্ব দিকে আনুমানিক ১২ কিঃ মিঃ দূরে অবস্থিত।
কাফ্রিখাল বিল। কাফ্রিখাল বিল মিঠাপুকুর উপাজেলা সদর থেকে ২ কিলোমিটার উত্তর-পূর্ব দিকে ঈদগারপুর ও জালালপুর গ্রামে অবস্থিত, উপাজেলা সদর থেকে পাকা রাস্তা হাফ কিলোমিটার উত্তরে গড়েরমাথার (ঝিনুক সিনেমা হলের) পূর্ব দিক দিয়ে ১ কিলোমিটার এগুলেই এই বিলটি পাওয়া যায়।
ফকিরবাড়ি। কাফ্রিখাল ইউনিয়নের এনায়েতপুর গ্রামের পূর্ব দিকে এই ঐতিহাসিক বাড়িটির দেখা মেলে। এটি ফকির বিদ্রোহের স্মৃতি বিজড়িত ঐতিহাসিকভাবে গুরত্বপূর্ণ একটি বাড়ি। যেখানে ‘ফকিরবাড়ি পল্লী জাদুঘর’ রয়েছে।
চেংমারী ইউনিয়ন

চেংমারী ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ৩৬.২০ বর্গকিমি (১৩.৯৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৪,৭৯৫ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৭টি।
নামকরণ নিয়ে গ্রন্থগত কোন ইতিহাস নাই, এলাকার গন্যমান্য ব্যক্তিবর্গের বয়সের ভারে নজ্যু এমন সুধীজনের কাছে জানা যায় যে, ব্রিটিশ শাসনামলে পঞ্চায়েত প্রথা শুরুর লগ্নে বিশালাকার পাঁচটি বটবৃক্ষের ছায়াতলে এলাকার লোকজন বিশ্রাম নিতো এবং রাত্রীকালে পুথি পড়া সহ বিভিন্ন আমোদ-প্রমোদ করতো। এমনকি এলাকার পারিবারিক সালিশী কাজও ঐ স্থানে চলতো। তাই ঐ স্থানটি পাঁচগাছী নামে জনমুখে পরিচিতি লাভ করে। পরে গাছগুলি সরকারীভাবে বিক্রি হলেও ঐ গ্রামের নাম দেয়া হয় পাঁচগাছী। কালের বিবর্তনে পঞ্চায়েত প্রথা বিলুপ্ত হওয়ার প্রাক্কালে ইউপি গঠনের শুরুতে পঞ্চায়েত প্রধানের কাছে ইউনিয়নের নাম চাওয়া হয়, তৎকালীন পঞ্চায়েত প্রধান ঐ পাঁচগাছীর স্থায়ী বাসিন্দা হওয়ায়, তিনি অত্র ইউনিয়নের নাম রাখেন চেংমারী ইউনিয়ন। যাহা এখন স্থায়ী ০৮নং চেংমারী ইউপি-র রুপ নেয়। অথবা এ ইউনিয়নের একটি গ্রামের নাম চেংমারি। এখান থেকে এ নাম হতে পারে।
ময়েনপুর ইউনিয়ন

ময়েনপুর ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ২৮.২৯ বর্গকিমি (১০.৯২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৪০২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৭টি।
বালুয়া মাসিমপুর ইউনিয়ন

বালুয়ামাসিমপুর ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ৩৪.৩৯ বর্গকিমি (১৩.২৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৮১৯ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১০টি।
১। উচাঁবালুয়া ১৮১০ জন
২। হেলেঞ্চা ২১১৫ জন
৩। হাঁছিয়া ২৭২৮ জন
৪। ভাটারপাড়া ১৭০৬ জন
৫। মোঘলকোট ৮০২ জন
৬। চাঁদপাড়া ২৮৪১ জন
৭। সন্তোষপুর ৩৩৫৭ জন
৮। বৈরাগীর কুটি ৫৬৪ জন
৯। হামিদপুর ২৮৪০ জন
১০। ঝাকুয়াপাড়া ১৫৬ জন
১১। চাঁনটারী ১৬০৪ জন
১২। মাসিমপুর ১৪২৩ জন
১৩। ভাটারপাড়া ১২১২ জন
১৪। খিয়ারপাড়া ২৪১৮ জন
১৫। আন্দারকোটা ৩৪৫৭
বড়বালা ইউনিয়ন

বড়বালা ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ২৮.৪০ বর্গকিমি (১০.৯৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫৮১৯ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৭টি।
১১ নং বড়বালা ইউনিয়নের দর্শনীয় স্থান হলো:
রংধনু মডেল স্কুল 
ছড়ান আদর্শ দাখিল মাদ্রাসা
মিলনপুর ইউনিয়ন

মিলনপুর ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ৩৬.২০ বর্গকিমি (১৩.৯৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৭৮৫ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১০টি।
গোপালপুর ইউনিয়ন, মিঠাপুকুর

১৩ নং গোপালপুর ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ২৪.৩৮ বর্গকিমি (৯.৪১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৭৭৬ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১২টি।
মোঘল শাসন আমলের রাজা গোপাল এর নামানুসারে এ ইউনিয়নের নাম রাখা হয় “গোপালপুর”। রাজা গোপাল এর রাজবাড়ি ইউনিয়নের উদয়পুরে আছে।
মোঘল শাসন আমলে রাজা গোপাল ও ভবচন্দ্র পাল এর রাজবাড়ী ও প্রকৃতি প্রদপ্ত ৫০০ একর সুবিশাল শালবন ও রাবার বাগান; শাহসুফী আজিম উদ্দিনের মাজার শরিফ, সুফী সাদক ও গো চারন ভূমী রাজার পুরাতন রাজবাড়ী, ধাপউদয়পুরে ৪ জন রানীর পুকুর ও তার ছেলে মেয়ের নাতী নাতনী সহ ১০০ টি পুকুর।
দুর্গাপুর ইউনিয়ন, মিঠাপুকুর

দুর্গাপুর ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ৩১.৪০ বর্গকিমি (১২.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,২৫৮ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৬টি।
সংকীর্ণ ও বিকীর্ণ ধর্মসমূহ

পদার্থ ও ব্যবস্থাসমূহের ভৌত ধর্মগুলিকে প্রায়শই সংকীর্ণ ধর্ম ও বিকীর্ণ ধর্ম এই দুই প্রকারে ভাগ করা যায়। পদার্থ বা ব্যবস্থার আকার, আয়তন বা ব্যাপ্তি পরিবর্তিত হলে তার ভৌত ধর্মগুলি কীভাবে পরিবর্তিত হয়, তার উপর ভিত্তি করে এই শ্রেণীকরণ করা হয়। বিশুদ্ধ ও ফলিত রসায়নবিদ্যার আন্তর্জাতিক সংস্থা অনুযায়ী সংকীর্ণ রাশি এমন একটি রাশি, যার মান ব্যবস্থার আকার থেকে স্বাধীন। অন্যদিকে কোনও ব্যবস্থার বিকীর্ণ রাশি এমন একটি রাশি যার মান উপব্যবস্থাগুলিতে এর মানগুলির যোগফল। 
সংকীর্ণ ধর্ম (ইংরেজিতে Intensive property বা Bulk property) বলতে কোনও ব্যবস্থার একটি স্থানিক ধর্মকে বোঝায়, যা ব্যবস্থাটির আকার কিংবা এর ভেতরে অবস্থিত পদার্থের পরিমাণের উপর নির্ভর করে না। কোনও বস্তুর তাপমাত্রা, প্রতিসরাংক, ঘনত্ব ও কাঠিন্য হল কিছু সংকীর্ণ ধর্মের উদাহরণ।
এর বিপরীতে কোনও ব্যবস্থার বিকীর্ণ ধর্ম (Extensive property) বলতে এমন কোনও ধর্মকে বোঝায় যা এটির উপব্যবস্থার সাপেক্ষে যোগাত্মক, কেননা ব্যবস্থাটি বড় বা ছোট হলে এই ধর্মটির মানও যথাক্রমে বৃদ্ধি বা হ্রাস পায়।
তবে সংকীর্ণ ও বিকীর্ণ --- এই দুইটি শ্রেণী দিয়ে সব ভৌত ধর্মের শ্রেণীকরণ সম্ভব নয়, কেননা এমন কিছু ভৌত ধর্ম আছে যেগুলিকে সম্পূর্ণ সংকীর্ণ বা সম্পূর্ণরূপে বিকীর্ণ বলে চরিত্রায়িত করা যায় না। যেমন দুইটি উপব্যবস্থার বৈদ্যুতিক প্রতিবন্ধকতা কেবলমাত্র তখনই যোগাত্মক হয় যখন এগুলিকে শ্রেণী সমবায়ে যুক্ত করা হয়; কিন্তু এগুলিকে সমান্তরাল সমবায়ে সংযুক্ত করলে লব্ধ প্রতিবন্ধকতাটি উপব্যবস্থা দুইটির প্রতিটির চেয়ে কম হয়।
মার্কিন পদার্থবিজ্ঞানী রিচার্ড সি. টলমান ১৯১৭ খ্রিস্টাব্দে পদার্থবিজ্ঞানে সংকীর্ণ ও বিকীর্ণ রাশি পরিভাষাগুলি প্রথম ব্যবহার করেন।
বড় হযরতপুর ইউনিয়ন

বড় হযরতপুর ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ৩৬.২০ বর্গকিমি (১৩.৯৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৯০৬ জন। ইউনিয়নটিতে মোট গ্রামের সংখ্যা ২১টি ও মৌজার সংখ্যা ২১টি।
অপর্ণা শর্মা

অপর্ণা শর্মা (জন্ম: ২৩ জুলাই, ১৯৯৯) একজন ভারতীয় মডেল এবং অভিনেত্রী। তিনি ভারতের লখনউতে জন্মগ্রহণ করেছিলেন। শর্মা দিল্লির এয়ার ফোর্স স্কুল থেকে তার মাধ্যমিক এবং দিল্লি বিশ্ববিদ্যালয় থেকে স্নাতক সম্পন্ন করেছিলেন। শর্মা এলিট মডেল ম্যানেজমেন্ট সংস্থা দ্বারা স্বাক্ষরিত হয়েছিলেন, এটি ছিল মডেলিংয়ে তার কর্মজীবনের শুরু। হিন্দি চলচ্চিত্রে তার অভিষেক ঘটে "গুড্ডু কি গান"-এর মাধ্যমে, যেটি ২০১৫ সালের ৩০ অক্টোবর মুক্তি পায়।
শর্মা তার বাবার ভারতীয় বিমানবাহিনীতে চাকরির কারণে হিমাচল প্রদেশ, দিল্লি এবং মুম্বই সহ ভারতের বেশ কয়েকটি জায়গায় বসবাস করেছেন। দিল্লিতে থাকাকালীন তিনি তার উচ্চশিক্ষা অর্জন করেছিলেন। তার বাবার চাকরির কারণে তার পরিবার মুম্বাইয়ে এলে শর্মা মডেলিংয়ের চেষ্টা করার সিদ্ধান্ত নেন।
মডেলিংয়ের সময় শর্মা আমির খানের সাথে পারলে মোনাকো, জন আব্রাহামের সাথে ইএসপিএন ব্র্যান্ড ফিল্ম, ইমরান খানের সাথে কোক, চিক সাটিন শম্পু, স্যামসাং মোবাইল-সহ আরও অনেক টেলিভিশন বিজ্ঞাপনে কাজ করেছিলেন। অপর্ণা "গুড্ডু কি গান" চলচ্চিত্রের মাধ্যমে বলিউডে অভিষেক করেন। তিনি বালাজী মোশন পিকচারের সাথে ৩টি চলচ্চিত্রের চুক্তিতেও স্বাক্ষর করেছেন। তিনি আদনান খানের সাথে ২০১৭ সালের প্রেমমূলক ওয়েব ধারাবাহিক "ইকুয়াল সিন"-এ অভিনয় করেছিলেন এবং অল্ট বালাজী'র ওয়েব ধারাবাহিক "এক্সএক্সএক্স"-এর প্রথম মরসুমে অভিনয় করেছিলেন।